CELEX: 32010R1245
Language: el
Date: 2010-12-21 00:00:00
Title: Κανονισμός (ΕΕ) αριθ. 1245/2010 της Επιτροπής, της 21ης Δεκεμβρίου 2010 , σχετικά με το άνοιγμα ενωσιακών δασμολογικών ποσοστώσεων για αιγοπρόβατα και αιγοπρόβειο κρέας για το έτος 2011

22.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 338/37
            
         ΚΑΝΟΝΙΣΜΌΣ (ΕΕ) αριθ. 1245/2010 ΤΗΣ ΕΠΙΤΡΟΠΉΣ
   της 21ης Δεκεμβρίου 2010
   σχετικά με το άνοιγμα ενωσιακών δασμολογικών ποσοστώσεων για αιγοπρόβατα και αιγοπρόβειο κρέας για το έτος 2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Θα πρέπει να ανοιχτούν, για το 2011, κοινοτικές δασμολογικές ποσοστώσεις για αιγοπρόβειο κρέας. Οι δασμοί και οι ποσότητες θα πρέπει να καθοριστούν σύμφωνα με τις σχετικές διεθνείς συμφωνίες που θα ισχύουν κατά το 2011.
            
         
               (2)
            
            
               Ο κανονισμός (ΕΚ) αριθ. 312/2003 του Συμβουλίου, της 18ης Φεβρουαρίου 2003, περί εφαρμογής για την Κοινότητα των δασμολογικών διατάξεων που προβλέπονται στη συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου (2), προβλέπει πρόσθετη διμερή δασμολογική ποσόστωση 2 000 τόνων με ετήσια αύξηση 10 % της αρχικής ποσότητας που ανοίγεται, από 1ης Φεβρουαρίου 2003, για τα προϊόντα του κωδικού 0204. Ως εκ τούτου, συμπληρωματική ποσότητα 200 τόνων προστίθεται στην ποσόστωση ΓΣΔΕ/ΠΟΕ για τη Χιλή και η διαχείριση αμφοτέρων των ποσοστώσεων πρέπει να συνεχιστεί με τον ίδιο τρόπο κατά τη διάρκεια του 2011.
            
         
               (3)
            
            
               Ορισμένες ποσοστώσεις ορίζονται για χρονικό διάστημα που αρχίζει την 1η Ιουλίου ορισμένου έτους και λήγει στις 30 Ιουνίου του επόμενου έτους. Δεδομένου ότι, σύμφωνα με τον παρόντα κανονισμό, η διαχείριση των εισαγωγών πρέπει να γίνεται βάσει ημερολογιακών ετών, οι αντίστοιχες ποσότητες που πρέπει να καθοριστούν για το ημερολογιακό έτος 2011 σε σχέση με τις υπόψη ποσοστώσεις, ορίζονται ως το άθροισμα της μισής ποσότητας για την περίοδο από 1ης Ιουλίου 2010 έως 30ής Ιουνίου 2011 και της μισής ποσότητας για την περίοδο από 1ης Ιουλίου 2011 έως 30ής Ιουνίου 2012.
            
         
               (4)
            
            
               Για να διασφαλιστεί η ομαλή λειτουργία των ενωσιακών δασμολογικών ποσοστώσεων θα πρέπει να καθοριστεί ένα ισοδύναμο βάρους σφαγίου.
            
         
               (5)
            
            
               Η διαχείριση των ποσοστώσεων για προϊόντα αιγοπροβείου κρέατος είναι σκόπιμο να γίνεται σύμφωνα με το άρθρο 144 παράγραφος 2 στοιχείο α) του κανονισμού (ΕΚ) αριθ. 1234/2007, κατά παρέκκλιση από τις διατάξεις του κανονισμού (ΕΚ) αριθ. 1439/95 της Επιτροπής, της 26ης Ιουνίου 1995, σχετικά με τους λεπτομερείς κανόνες εφαρμογής του κανονισμού (ΕΟΚ) αριθ. 3013/89 του Συμβουλίου για τις εισαγωγές και εξαγωγές προϊόντων στον τομέα του προβείου και αιγείου κρέατος (3). Αυτό πρέπει να γίνει σύμφωνα με το άρθρο 308α, το άρθρο 308β και το άρθρο 308γ παράγραφος 1 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (4).
            
         
               (6)
            
            
               Οι δασμολογικές ποσοστώσεις βάσει του παρόντος κανονισμού πρέπει να θεωρούνται αρχικά μη κρίσιμες κατά την έννοια του άρθρου 308γ του κανονισμού (ΕΟΚ) αριθ. 2454/93, όταν η διαχείρισή τους γίνεται βάσει του συστήματος εξυπηρέτησης με σειρά προτεραιότητας. Ως εκ τούτου, θα πρέπει να επιτραπεί στις τελωνειακές αρχές να χορηγούν απαλλαγή από την απαίτηση σύστασης εγγύησης για τα εμπορεύματα που εισάγονται αρχικά βάσει των εν λόγω ποσοστώσεων, σύμφωνα με το άρθρο 308γ παράγραφος 1 και το άρθρο 248 παράγραφος 4 του κανονισμού (ΕΟΚ) αριθ. 2454/93. Λόγω των ιδιαιτεροτήτων της μετάβασης από το ένα σύστημα διαχείρισης στο άλλο, οι παράγραφοι 2 και 3 του άρθρου 308γ του εν λόγω κανονισμού δεν εφαρμόζονται.
            
         
               (7)
            
            
               Θα πρέπει να αποσαφηνιστεί τι είδους απόδειξη που να πιστοποιεί την καταγωγή των προϊόντων πρέπει να προσκομίζουν οι επιχειρηματίες για την υπαγωγή τους στις δασμολογικές ποσοστώσεις βάσει του συστήματος εξυπηρέτησης με σειρά προτεραιότητας.
            
         
               (8)
            
            
               Όσον αφορά τα προϊόντα πρόβειου κρέατος, είναι δύσκολο για τις τελωνειακές αρχές να διαπιστώνουν, τη στιγμή που τα προϊόντα αυτά προσκομίζονται από τους επιχειρηματίες για να εισαχθούν, κατά πόσον προέρχονται από εγχώρια ή άλλα πρόβατα, γεγονός από το οποίο εξαρτάται η επιβολή διαφορετικού δασμού. Είναι, συνεπώς, σκόπιμο να προβλεφθεί ότι το αποδεικτικό καταγωγής θα περιλαμβάνει σχετική διευκρινιστική μνεία.
            
         
               (9)
            
            
               Ο κανονισμός (ΕΚ) αριθ. 1234/2009 της Επιτροπής, της 15ης Δεκεμβρίου 2009, σχετικά με το άνοιγμα κοινοτικών δασμολογικών ποσοστώσεων για αιγοπρόβατα και αιγοπρόβειο κρέας για το έτος 2010 (5) καθίσταται παρωχημένος στο τέλος του έτους 2010. Για τον λόγο αυτό θα πρέπει να καταργηθεί.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Με τον παρόντα κανονισμό ανοίγονται κοινοτικές δασμολογικές ποσοστώσεις για αιγοπρόβατα και αιγοπρόβειο κρέας για το χρονικό διάστημα από 1ης Ιανουαρίου έως 31ης Δεκεμβρίου 2011.
   Άρθρο 2
   Οι δασμοί που επιβάλλονται στα προϊόντα τα οποία υπόκεινται στις ποσοστώσεις που προβλέπονται στο άρθρο 1, οι κωδικοί ΣΟ, οι χώρες καταγωγής, χωρισμένες σε ομάδες, και οι αύξοντες αριθμοί παρατίθενται στο παράρτημα.
   Άρθρο 3
   1.   Οι ποσότητες εκφραζόμενες σε ισοδύναμο βάρους σφαγίου όσον αφορά την εισαγωγή των προϊόντων τα οποία υπόκεινται στις ποσοστώσεις που αναφέρονται στο άρθρο 1 παρατίθενται στο παράρτημα.
   2.   Για τους σκοπούς υπολογισμού των ποσοτήτων «ισοδυνάμου βάρους σφαγίου» που αναφέρονται στην παράγραφο 1, το καθαρό βάρος προϊόντων αιγοπροβάτων πολλαπλασιάζεται επί τους εξής συντελεστές:
   
               α)
            
            
               ζώντα ζώα: 0,47·
            
         
               β)
            
            
               κρέας αμνοεριφίων και εριφίων χωρίς κόκαλα: 1,67·
            
         
               γ)
            
            
               αιγοπρόβειο κρέας χωρίς κόκαλα, πλην του κρέατος εριφίων, και οποιοδήποτε μείγμα τέτοιων κρεάτων: 1,81·
            
         
               δ)
            
            
               προϊόντα με κόκαλα: 1,00.
            
         Ως «ερίφιο» νοείται ζώο του αιγείου είδους, ηλικίας μέχρις ενός έτους.
   Άρθρο 4
   Κατά παρέκκλιση από τον τίτλο ΙΙ (Α) και (Β) του κανονισμού (ΕΚ) αριθ. 1439/95, η διαχείριση των δασμολογικών ποσοστώσεων που παρατίθενται στο παράρτημα του παρόντος κανονισμού πραγματοποιείται, από 1ης Ιανουαρίου έως 31ης Δεκεμβρίου 2011, κατά σειρά προτεραιότητας, σύμφωνα με το άρθρο 308α, το άρθρο 308β και το άρθρο 308γ παράγραφος 1 του κανονισμού (ΕΟΚ) αριθ. 2454/93. Οι παράγραφοι 2 και 3 του άρθρου 308γ του εν λόγω κανονισμού δεν εφαρμόζονται. Δεν απαιτούνται πιστοποιητικά εισαγωγής.
   Άρθρο 5
   1.   Για την υπαγωγή στις δασμολογικές ποσοστώσεις που παρατίθενται στο παράρτημα, πρέπει να υποβάλλεται στις τελωνειακές αρχές της Ένωσης, αφενός, έγκυρο αποδεικτικό καταγωγής που εκδίδεται από τις αρμόδιες αρχές της σχετικής τρίτης χώρας και, αφετέρου, τελωνειακή δήλωση για τη θέση σε ελεύθερη κυκλοφορία των εμπορευμάτων.
   Η καταγωγή προϊόντων υποκείμενων σε δασμολογικές ποσοστώσεις πέραν εκείνων που απορρέουν από προτιμησιακές δασμολογικές συμφωνίες προσδιορίζεται σύμφωνα με τις ισχύουσες στην Ένωση διατάξεις.
   2.   Η απόδειξη καταγωγής που αναφέρεται στην ανωτέρω παράγραφο 1 είναι η εξής:
   
               α)
            
            
               στην περίπτωση δασμολογικής ποσόστωσης που αποτελεί μέρος μιας προτιμησιακής δασμολογικής συμφωνίας, είναι η οριζόμενη στη συμφωνία αυτή απόδειξη καταγωγής·
            
         
               β)
            
            
               στην περίπτωση άλλων δασμολογικών ποσοστώσεων, πρόκειται για την οριζόμενη σύμφωνα με το άρθρο 47 του κανονισμού (ΕΟΚ) αριθ. 2454/93 απόδειξη, και επιπλέον των προβλεπομένων στο άρθρο αυτό στοιχείων, τα εξής δεδομένα:
               
                           —
                        
                        
                           τον κωδικό ΣΟ (τουλάχιστον τετραψήφιο),
                        
                     
                           —
                        
                        
                           τον αύξοντα ή τους αύξοντες αριθμούς της σχετικής δασμολογικής ποσόστωσης,
                        
                     
                           —
                        
                        
                           το συνολικό καθαρό βάρος ανά κατηγορία συντελεστή, όπως προβλέπεται στο άρθρο 3 παράγραφος 2 του παρόντος κανονισμού.
                        
                     
         
               γ)
            
            
               στην περίπτωση χώρας της οποίας η ποσόστωση εμπίπτει στα ανωτέρω στοιχεία α) και β) και συγχωνεύεται, απόδειξη είναι η αναφερόμενη στο στοιχείο α).
            
         Στην περίπτωση που η απόδειξη καταγωγής, η οποία αναφέρεται στο ανωτέρω στοιχείο β) προσκομίζεται ως δικαιολογητικό έγγραφο για μία και μόνη δήλωση θέσης σε ελεύθερη κυκλοφορία, είναι δυνατόν να περιέχει περισσότερους αύξοντες αριθμούς. Στις άλλες περιπτώσεις, περιέχει μόνο έναν αύξοντα αριθμό.
   Άρθρο 6
   Ο κανονισμός (ΕΚ) αριθ. 1234/2009 καταργείται.
   Άρθρο 7
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Δεκεμβρίου 2010.
      
         
            Για την Επιτροπή, εξ ονόματος του Προέδρου,
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 46 της 20.2.2003, σ. 1.
   
      (3)  ΕΕ L 143 της 27.6.1995, σ. 7.
   
      (4)  ΕΕ L 253 της 11.10.1993, σ. 1.
   
      (5)  ΕΕ L 330 της 16.12.2009, σ. 73.
   
      ΠΑΡΑΡΤΗΜΑ
      
         ΑΙΓΟΠΡΟΒΕΙΟ ΚΡΕΑΣ [σε τόνους (t) ισοδύναμου βάρους σφαγίου] ΕΝΩΣΙΑΚΕΣ ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΓΙΑ ΤΟ 2011
      
      
                  Αριθ. ομάδας χωρών
               
               
                  Κωδικοί ΣΟ
               
               
                  Κατ’ αξία δασμός
                  %
               
               
                  Ειδικός δασμός
                  EUR/100 kg
               
               
                  Αύξων αριθμός κατά σειρά προτεραιότητας
               
               
                  Καταγωγή
               
               
                  Ετήσιος όγκος σε τόνους ισοδύναμου βάρους σφαγίου
               
            
                  Ζώντα ζώα
                  (συντελεστής = 0,47)
               
               
                  Κρέας αμνών χωρίς κόκαλα (1)
                  
                  (συντελεστής = 1,67)
               
               
                  Πρόβειο κρέας χωρίς κόκαλα (2)
                  
                  (συντελεστής = 1,81)
               
               
                  Κρέας με κόκαλα και σφάγια
                  (συντελεστής = 1,00)
               
            
                  1
               
               
                  0204
               
               
                  Μηδενικός
               
               
                  Μηδενικός
               
               
                  —
               
               
                  09.2101
               
               
                  09.2102
               
               
                  09.2011
               
               
                  Αργεντινή
               
               
                  23 000
               
            
                  —
               
               
                  09.2105
               
               
                  09.2106
               
               
                  09.2012
               
               
                  Αυστραλία
               
               
                  18 786
               
            
                  —
               
               
                  09.2109
               
               
                  09.2110
               
               
                  09.2013
               
               
                  Νέα Ζηλανδία
               
               
                  227 854
               
            
                  —
               
               
                  09.2111
               
               
                  09.2112
               
               
                  09.2014
               
               
                  Ουρουγουάη
               
               
                  5 800
               
            
                  —
               
               
                  09.2115
               
               
                  09.2116
               
               
                  09.1922
               
               
                  Χιλή
               
               
                  6 600
               
            
                  —
               
               
                  09.2121
               
               
                  09.2122
               
               
                  09.0781
               
               
                  Νορβηγία
               
               
                  300
               
            
                  —
               
               
                  09.2125
               
               
                  09.2126
               
               
                  09.0693
               
               
                  Γροιλανδία
               
               
                  100
               
            
                  —
               
               
                  09.2129
               
               
                  09.2130
               
               
                  09.0690
               
               
                  Φερόες Νήσοι
               
               
                  20
               
            
                  —
               
               
                  09.2131
               
               
                  09.2132
               
               
                  09.0227
               
               
                  Τουρκία
               
               
                  200
               
            
                  —
               
               
                  09.2171
               
               
                  09.2175
               
               
                  09.2015
               
               
                  Άλλες χώρες (3)
                  
               
               
                  200
               
            
                  2
               
               
                  02040210 99 210210 99 290210 99 60
               
               
                  Μηδενικός
               
               
                  Μηδενικός
               
               
                  —
               
               
                  09.2119
               
               
                  09.2120
               
               
                  09.0790
               
               
                  Ισλανδία
               
               
                  1 850
               
            
                  3
               
               
                  0104 10 30
                  0104 10 80
                  0104 20 90
               
               
                  10 %
               
               
                  Μηδενικός
               
               
                  09.2181
               
               
                  —
               
               
                  —
               
               
                  09.2019
               
               
                  
                     Erga omnes
                      (4)
                  
               
               
                  92
               
            
         (1)  Συμπεριλαμβάνεται το κρέας εριφίου.
      
         (2)  Συμπεριλαμβάνεται το αίγειο κρέας πλην εριφίου.
      
         (3)  Η μνεία «Άλλες χώρες» αναφέρεται σε όλες τις χώρες καταγωγής, εξαιρουμένων των χωρών που αναφέρονται στον παρόντα πίνακα.
      
         (4)  Η μνεία «Erga omnes» αναφέρεται σε όλες τις χώρες καταγωγής, συμπεριλαμβανομένων των χωρών που αναφέρονται στον παρόντα πίνακα.